Team – Salon Bénisse
Suné Stassen – Owner and Therapist
Skoonheidsterapie was nog altyd my passie van kleins af. Dis is ‘n voorreg om dames te kan help om hul uiterlike voorkoms te verbeter. Dit is dan ongelooflik om te sien hoe dames goed voel oor hulself na ‘n behandeling. ‘n Kliënt kom hier binne as ‘n vreemdeling en sy stap hier uit as deel van die Salon Bénisse familie.
Ek het my studies in 2009 deur CPTI voltooi. Salon Bénisse het ek begin terwyl ek nog studeer het – ek het laat aande en oor naweke vriende en familie se hande en voete behandel vir ekstra geldjies. Ek is ongelooflik dankbaar vir my ouers vir al hul ondersteuning en liefde, veral in die begin.
Die naam Bénisse beteken geseënd in Fraans – wat ek regtig is aangesien ek op die jong ouderdom van 20 ‘n besigheid kon begin.
Dankie vir elkeen van julle se ondersteuning en liefde.
Fiandi Rossouw – Therapist
Dit was van kleins af altyd lekker om iemand te kon mooi maak, hulle hande met room in te smeer en bederf te laat voel. Dus was dit ‘n maklike keuse toe ek my loopbaankeuse moes maak. Skoonheidsterapie laat my toe om iemand weer mooi te maak en hulle selfvertroue op te bou, want as mens goed lyk, dan voel mens ook goed.
Ek het in 2013 by Salon Bénisse begin werk as ‘n deeltydse terapeut en in 2015 my Internasionale diploma voltooi by Camelot International.
By Salon Bénisse kom kliente se beheoeftes eerste en streef ek altyd daarna om professioneel, vriendelike en hardwerkend te wees teenoor my kliënte. Daar is absoluut geen beter gevoel vir my om my kliënt tevrede en ontspanne hier by Salon Bénisse te laat uitstap nie.
Ek is opreg geseënd om deel van die Salon Benisse familie te wees.